Piatok poobede je vlastne začiatok víkendu. V práci síce nemáme predpísaný prísny dress code, ale tento deň sa podvedome obliekam trošku "inak" 🙂 Šaty od výmyslu sveta, vzorované pančuchy a lodičky mením za pohodlné nohavice a jednoduché svetre. Outfit doplním jednoduchými hodinkami, mixom zaujímavých náramkov alebo iba výrazným lakom na nechty a rúžom. Tento krát som zvolila tmavomodré nohavice, huňatý sveter a romantické náušnice od balkystyle, k tomu červený lak na nechty a nízke pohodlné čižmy. Po dlhšej dobe som vytiahla čierno-biely kabát a na boľavé hrdlo som si prehodila velikánsky šál, ktorý volám deka 🙂 Všimli ste si, že kabát má ako zázrakom vrecká? Ušila mi ich mamina 🙂 Kabát má strih ako keby na tie vrecká pri šití zabudli. Stačilo prestrihnúť a ušiť vnútorné vrecko. Pozrite TU.
coat: sheinside (HERE) trousers, scarf: sinsay sunnies: lindex earrings: balkystyle sweater: house bag: pull&bear
photo by Tomáš, Nikon D3100